Sügisball (film)

**"Sügisball"** on 2007. aastal valminud Eesti draamafilm, mis on inspireeritud Mati Undi romaanist "Sügisball".

Filmi lavastaja Veiko Õunpuu on määratlenud filmi žanriliselt süsimustaks komöödiaks üksindusest, ahastusest ja lootusetusest.

2011. aastal valisid filmiajakirjanikud, õppejõud ja filmiasjatundjad filmi Eesti läbi aegade parimaks filmiks.

Nii raamatut kui ka filmi on käsitletud põhjalikult kogumikus "Sügisball", mis on ilmunud teise numbrina sarjas "Etüüde nüüdiskultuurist".

## Meeskond
*stsenarist-režissöör – Veiko Õunpuu
*operaator – Mart Taniel
*produtsent – Katrin Kissa
*tegevprodutsent – Erika Laansalu
*helilooja – Ülo Krigul
*ehitatavate lokatsioonide kunstnik – Ain Nurmela
*kostüümikunstnik – Helen Ehandi
*monteerija – Veiko Õunpuu, Tambet Tasuja
*helikujundaja – Janne Laine
*platsiheli – Olger Bernadt

### Osades
*Rain Tolk – kirjanik Mati
*Taavi Eelmaa – šveitser Theo
*Juhan Ulfsak – arhitekt Maurer 
*Maarja Jakobson – üksikema Laura 
*Tiina Tauraite – arhitekt Maureri naine Ulvi 
*Mirtel Pohla – kirjanik Mati naine Jaana
*Sulevi Peltola – meestejuuksur Augusti Kaski 
*Iris Persson – Laura tütar 
*Ivo Uukkivi – Laura endine mees 
*Katariina Lauk – naine kirjanduskonverentsilt
*Paul Laasik – teleriparandaja

## Süžee
"Sügisball" räägib kuuest üksteisega riivamisi kokku puutuvast magalaelanikust, keda ühendab üksindustunne. Noor kirjanik Mati luurab eksnaise akende taga ja läheneb uutele naistele, kuid tulutult. Üksluise eluga vanapoiss-meestejuuksur August Kask kiindub väikesesse tüdrukusse, tollele lähenedes aga süüdistatakse teda pedofiilias. Üksikema Laura vaatab telerist "Ogalinde" ja tõrjub meeste lähenemiskatseid, kuna ei suuda neid usaldada. Arhitekt Maurer mõtleb inimkonna heaolu peale, on aga unustanud omaenese naise, kes omakorda otsib lohutust šveitser Theo juurest. Theo meeldib naistele, kuid madala sotsiaalse staatuse tõttu ei võeta teda tõsiselt.
 
"Sügisball" räägib inimeste eraldatusest ja võimetusest teisteni jõuda. Samas leidub seal muigeid ja absurdi ning mõni vastavalt häälestunud vaataja võib isegi laginal naerda saada.

## Film arvudes

2007. aasta jooksul käis Eesti kinodes seda filmi vaatamas 37 859 vaatajat. 

## Auhinnad
* 2007 – 64. Veneetsia rahvusvahelise filmifestivali (Itaalia) programmi Horisondid peaauhind
* 2007 – Thessaloniki rahvusvahelise filmifestivali (Kreeka) võistlusprogrammis parima režissööri auhind
* 2007 – Bratislava rahvusvahelise filmifestivali (Slovakkia) võistlusprogrammis parima režissööri auhind
* 11. Tallinna Pimedate Ööde filmifestivali võistlusprogrammis ja Eesti täispikkade filmide võistlusprogrammis 
**parima Eesti filmi auhind (Eesti filmide võistlusprogramm)
**žürii eriauhind (võistlusprogramm)
**parima naisnäitleja auhind – Maarja Jakobson (võistlusprogramm)
**rahvusvahelise filmiklubide assotsiatsiooni FICC auhind 
**Postimehe žürii auhind
**Eesti Filmiajakirjanike Ühingu auhind
* 2007. aastal Marrakechi rahvusvahelise filmifestivali (Maroko) võistlusprogrammis parima filmi auhind
* 2008 – Eesti Filmiajakirjanike Ühingu aasta filmi auhind 2007
* 2008. aastal Transilvaania filmifestivali (Rumeenia) võistlusprogrammis parima operaatoritöö auhind
* 2008. aastal festivali "Kinošokk" (Anapa, Venemaa) parima filmi auhind
* 2008. aastal Brüsseli sõltumatute filmide festivalil peaauhind

## Viited

## Välislingid

*Andres Keil "Veiko Õunpuu tantsitab "Sügisballi" Veneziasse" Eesti Päevaleht, 1. september 2007
*Jan Kaus "Tantsud kustuvate tulukestega". Sirp, 7. september 2007
*Ülle Toode "Eesti film "Sügisball" tuli, nägi ja võitis!" Postimees, 10. september 2007
*Margit Tõnson "Õnne valemi kuus muutujat" Eesti Ekspress, 13. september 2007
*Valle-Sten Maiste "Magala üksildased armastajad pärast orgiat" Postimees, 13. september 2007
*Tarmo Teder "Entusiasmi on vaja!" Sirp, 14. september 2007
*Mati Vokk "Kuidas ma viimast korda kinos käisin" Sirp, 12. oktoober 2007
*Margit Adorf ""Sügisballi" kompa on paigas" Sirp, 9. november 2007
*""Sügisball" võitis Belgias filmifestivali" Postimees, 11. november 2008
*""Sügisball" leidis Ameerikas levitaja" Postimees, 3. juuni 2009
* Tiit Tuumalu "New York Times kiidab USA-s levivat "Sügisballi"" elu24.ee, 4. juuni 2009